CELEX: 32019D0593
Language: el
Date: 2019-04-08 00:00:00
Title: Απόφαση (ΕΕ) 2019/593 του Συμβουλίου, της 8ης Απριλίου 2019, σχετικά με τη σύναψη εξ ονόματος της Ευρωπαϊκής Ένωσης της συμφωνίας για τη σύσταση του Διεθνούς Ιδρύματος ΕΕ-ΛΑΚ

12.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 103/1
               
            
         ΑΠΟΦΑΣΗ (ΕΕ) 2019/593 ΤΟΥ ΣΥΜΒΟΥΛΙΟΥ
         της 8ης Απριλίου 2019
         σχετικά με τη σύναψη εξ ονόματος της Ευρωπαϊκής Ένωσης της συμφωνίας για τη σύσταση του Διεθνούς Ιδρύματος ΕΕ-ΛΑΚ
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 209 παράγραφος 2 και το άρθρο 212 παράγραφος 1, σε συνδυασμό με το άρθρο 218 παράγραφος 6, δεύτερο εδάφιο, σημείο α), και το άρθρο 218 παράγραφος 8, δεύτερο εδάφιο,
         Έχοντας υπόψη την κοινή πρόταση της Ύπατης Εκπροσώπου της Ένωσης για θέματα Εξωτερικής Πολιτικής και Πολιτικής Ασφάλειας και της Ευρωπαϊκής Επιτροπής,
         Έχοντας υπόψη τη σύμφωνη γνώμη του Ευρωπαϊκού Κοινοβουλίου (1),
         Εκτιμώντας τα ακόλουθα:
         
                     (1)
                  
                  
                     Σύμφωνα με την απόφαση (ΕΕ) 2016/1873 του Συμβουλίου (2), η συμφωνία για τη σύσταση του Διεθνούς Ιδρύματος ΕΕ-ΛΑΚ («συμφωνία») υπεγράφη στις 25 Οκτωβρίου 2016 με την επιφύλαξη της σύναψής της σε μεταγενέστερη ημερομηνία.
                  
               
                     (2)
                  
                  
                     Στόχος της εν λόγω συμφωνίας είναι η σύσταση του ιδρύματος ΕΕ-ΛΑΚ ως διεθνούς οργανισμού με νομική προσωπικότητα βάσει του δημόσιου διεθνούς δικαίου.
                  
               
                     (3)
                  
                  
                     Όταν ενεργεί στο πλαίσιο του Ιδρύματος ΕΕ-ΛΑΚ, η Ένωση και τα κράτη μέλη της θα πρέπει να συντονίζουν τις θέσεις τους σύμφωνα με τις Συνθήκες και την αρχή της καλόπιστης συνεργασίας.
                  
               
                     (4)
                  
                  
                     Η συμφωνία θα πρέπει να εγκριθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η συμφωνία για τη σύσταση του Διεθνούς Ιδρύματος ΕΕ-ΛΑΚ εγκρίνεται εξ ονόματος της Ένωσης.
            Το κείμενο της συμφωνίας επισυνάπτεται στην παρούσα απόφαση.
         
         
            Άρθρο 2
            Ο πρόεδρος του Συμβουλίου ορίζει το ή τα πρόσωπα που είναι αρμόδια να καταθέσουν, εξ ονόματος της Ένωσης, την πράξη κύρωσης που προβλέπεται στο άρθρο 24 της συμφωνίας.
         
         
            Άρθρο 3
            Η παρούσα απόφαση αρχίζει να ισχύει από την ημερομηνία της έκδοσης της.
         
         
            Λουξεμβούργο, 8 Απριλίου 2019.
            
               
                  Για το Συμβούλιο
               
               
                  H Πρόεδρος
               
               F. MOGHERINI
            
         
         
            (1)  Έγκριση της 4ης Οκτωβρίου 2017, (δεν έχει δημοσιευθεί ακόμη στην Επίσημη Εφημερίδα).
         
            (2)  Απόφαση (ΕΕ) 2016/1873 του Συμβουλίου, της 10ης Οκτωβρίου 2016, για την υπογραφή εξ ονόματος της Ευρωπαϊκής Ένωσης της συμφωνίας για τη σύσταση του Διεθνούς Ιδρύματος ΕΕ-ΛΑΚ (ΕΕ L 288 της 22.10.2016, σ. 1).